32. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 69232 της 7 Ιουν./4 Ιουλ. 1968 (ΦΕΚ Β΄ 315) Περί καθορισμού καταβλητέας εις το Τ.Α.Κ.Ε. εισφοράς δι’ εξαγοράν αναγνωριζομένης προϋπηρεσίας των εφημερίων, ιεροδιακόνων και ιεροψαλτών Ελλήνων υπηκόων και ομογενών εκ Τουρκίας, Αιγύπτου, Ρουμανίας και Β. Ηπείρου. Έχοντες υπ’ όψει: 1)Τας διατάξεις: α)Του Ν.Δ. 4377/1964, β)του Ν.Δ. 4378/1964, γ)του άρθρ. 2 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων κ.λπ.», δ)του Ν.Δ. 4581/1966, ως τούτο συνεπληρώθη υπό του Α.Ν. 76/1967, 2)την γνώμην του Διοικητικού Συμβουλίου του Τ.Α.Κ.Ε. διατυπωθείσαν κατά την ΙΑ΄/14.12.1967 συνεδρίασιν αυτού (αριθ. αποφάσεως 351), αποφασίζομεν: Καθορίζομεν την καταβλητέαν, προς το Ταμείον Ασφαλίσεως και Αρωγής Ορθοδόξου Εφημεριακού Κλήρου Ελλάδος (ΤΑΚΕ) εισφοράν δια την εξαγοράν της αναγνωριζομένης κατά τας προμνησθείσας ως άνω διατάξεις προϋπηρεσίας των εκ Τουρκίας, Ρουμανίας, Ηνωμένης Αραβικής Δημοκρατίας και Β. Ηπείρου Ελλήνων το γένος ιερέων, ιεροδιακόνων και ιεροψαλτών, εις 6% δι’ έκαστον μήνα αναγνωριζομένης προϋπηρεσίας, επί αποδοχών εφημερίου Δ΄ μισθολογικής Κατηγορίας, προσαυξανομένων μετά πέντε πενταετιών. Η εξόλφησις της προς το ΤΑΚΕ κατά τα ανωτέρω οφειλής δια την εξαγοράν της, περί ης η παρούσα προϋπηρεσίας, ενεργείται κατ’ επιλογήν του οφειλέτου, είτε εφ’ άπαξ είτε εις ισοπόσους ατόκους μηνιαίας δόσεις κατόπιν αιτήσεως του οφειλέτου. Ο αριθμός των δόσεων τούτων δεν δύναται να είναι ανώτερος των 72, το ποσόν δε της μηνιαίας δόσεως έλαττον των διακοσίων πεντήκοντα δραχμών. Η πρώτη των δόσεων καταβάλλεται εντός του επομένου μηνός από της κοινοποιήσεως εις τον ενδιαφερόμενον της σχετικής αποφάσεως του Διοικητικού Συμβουλίου περί αναγνωρίσεως και εξαγοράς της κατά τα ανωτέρω προϋπηρεσίας. Εν περιπτώσει μη εξοφλήσεως δόσεώς τινος, εκτός του μηνός εις ον ανάγεται αύτη, το ποσόν της μη εμπροθέσμως καταβληθείσης δόσεως επιβαρύνεται ει’ έκαστον μήνα καθυστερήσεως δια προσθέτου τέλους 1% επί του ποσού της δόσεως. Εν περιπτώσει καθυστερήσεως καταβολής δόσεώς τινος πέραν των έξ μηνών, απόλλυται η ευχέρεια αναγνωρίσεως του υπολοίπου χρόνου. Ωσαύτως δεν αναγνωρίζεται ως συντάξιμος ο χρόνος προϋπηρεσίας, εις ον αναλογούσιν αι μη καταβληθείσαι δόσεις. Εις περίπτωσιν απονομής της συντάξεως προ της ενάρξεως εξοφλήσεως ή προ της ολοσχερούς εξοφλήσεως του οφειλομένου ποσού δια την εξαγοράν αναγνωρισθείσης προϋπηρεσίας, το ποσόν των συντάξεων, ων δικαιούται ο συνταξιούχος αναδρομικώς δια το χρονικόν διάστημα μέχρι τέλους του μηνός εντός του οποίου έλαβε χώραν η κοινοποίησις αυτώ της αποφάσεως περί απονομής συντάξεως, συμψηφίζεται κατά το ισόποσον προς το ποσόν της οφειλής ή το ανεξόφλητον μέρος ταύτης. Εις περίπτωσιν υπάρξεως υπολοίπου οφειλής μετά τον κατά τα ανωτέρω συμψηφισμόν, τούτο εξοφλείται δι’ ίσων μηνιαίων δόσεων παρακρατουμένων εκ της συντάξεως. Ο αριθμός των δόσεων τούτων ορίζεται δι’ αποφάσεως του Διοικ. Συμβουλίου του Τ.Α.Κ.Ε. και δεν δύναται να είναι ανώτερος των 72, του ποσού πάντως εκάστης δόσεως μη δυναμένου να υπερβή τα 2/3 της καταβαλλομένης μηνιαίας συντάξεως, ουδέ να υπολείπεται των διακοσίων πεντήκοντα δραχμών. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Μετά την σελ. 272,02(β)  Σελ. 272,03 338-133 Τ.Π.Ο.Ε.Κ.Ε. πρώην Τ.Α.Κ.Ε. 33.Η.α.31-32 29 33.Η.α.32 Τ.Π.Ο.Ε.Κ.Ε. πρώην Τ.Α.Κ.Ε. 30 